recursal/SuperWikiNEXT-32B huggingface dataset:
**Nguyễn Thị Ngọc Lan** (naskiĝis la 13-an de julio 1932 en Vjetnamio) estas vjetnama esperantistino. Ŝi eklernis Esperanton en 1989.

Ŝi agadis kiel

* Ano de la Esperanto-klubo de Emeritaj Instruistoj de Hanojo, 1989 - 1992
* Estrarano de HANESPE (Hanoja Esperanto-Klubo), 1990 - 2001. Ĝia estro (antaŭ AK la Dua)
* Kasisto de VEA, 1995 - 2005.
* Membro de Vjetnama Esperanto-Asocio (VEA)de 1989, estrarano de VEA de 1996 ĝis 2004
* Estro de la E-Societo Nguyễn Văn Kỉnh, ĝis 2004.

En la fako de bibliotekoj, ŝi estigis la bibliotekon de HANESPE, kiu estis administrata de VEA de 1998. Pri instruado, ŝi okazigis kaj gvidis E-kursojn por HANESPE (inkluzive kelkajn kursojn por studentoj), 1992 – 2001. Ŝi verkis lernolibron en la vjetnama lingvo kunlabore kun s-ro Bui Xuan Thanh, 1997 (reeldonita en 1998), kaj gvidis kursojn de VEA, 2001 ĝis nun. Ŝi okazigis kaj gvidis 10 kursojn de blindaj junuloj, 1999 – 2004.

Por blinduloj ŝi kunlaboris kun japana esperantisto pri la postulo de la financa de JIKA (JICA) al la Projekto de Brajla Biblioteko (por printado de brajlaj libroj) kaj poste pri ĝia efektivigo, 2001 -2004.

Por prezentado de Vjetnamio kaj vjetnamoj ŝi skribis kaj akiris skribintojn por "Raportoj el Vjetnamio "eldonita de Saiki Akira, japana esperantisto, en 2002 kaj la sama libro kun suplemento eldonita en 2007, estis kunlaborinto de "Juna Amiko", 2005 – 2009, skribis por "Monatoj tra La Mondo" eldonita de Hori Yasuo en 2005, "Vivo tra la Mondo" eldonita en 2007 kaj por la tria eldonota libro, skribis por la bulteno "Verda Mesaĝo" kaj de 2008 por la reta bulteno de VEA.

Pri vortaro kaj traduko, kontribuis:

* Al la kompilado de la Kvar-lingva Vortaro de Proverboj, 1994 – 1997
* Al la kompilado de la granda Esperanta-vjetnama Vortaro de 2003
* Al la traduko de la eldonota Tagkajero de la kuracistino Đặng Thùy Trâm

Ŝia tradukaĵo de "Taglibro de Đặng Thùy Trâm" (*Nhật ký Đặng Thùy Trâm*) estis unu el plej bonaj vendoj de 2005 en Vjetnamio.

Pri UEA:

* ŝi estas individua membro de UEA, 1996 - 2010
* Delegito de UEA, 2000 - 2010
* Ĉefdelegito 2002 – 2004
* Vicdelegito 2005 – 2010

Notoj kaj eksteraj ligiloj
--------------------------

1. ↑  Bản dịch Nhật ký Đặng Thùy Trâm bằng Esperanto Arkivigite je 2011-08-17 per la retarkivo Wayback Machine vjetname (Traduko de taglibro de Đặng Thùy Trâm en Esperanton)
2. ↑  VN bestseller now in Esperanto Arkivigite je 2016-03-05 per la retarkivo Wayback Machine *Việt Nam News*angle

* Historio de Betelo kaj areknukso[*rompita ligilo*] Nguyễn Thị Ngọc Lan, Verda Mesaĝo 2011.
Ulithi atolo.
Mapo de Ulithi atolo.
**Ulithi** (en japa lingvo: Wulthiy, Yulthiy, aŭ Wugöy) estas atolo en la insuloj Karolinoj de okcidenta Pacifiko, ĉirkaŭ 191 km oriente de Yap. Ĝi konsistas el 40 insuletoj totale 4.5 km², ĉirkaŭ laguno ĉirkaŭ 36 km longa kaj ĝis 24 km larĝa— nome 548 km² kaj unu el la plej grandaj en la mondo. Ĝi estas administraciita de la ŝtato Yap en la Federacio de Mikronezio. Ulithi havis 773 loĝantojn en 2000. Estas kvar loĝataj insuloj en la atolo Ulithi. Ili estas Falalop (en ulithia: Fl'aalop), Asor (Yasor), Mogmog (Mwagmwog), kaj Fedarai (Fedraey). Falalop estas la plej facile alirebla per aerodromo, kaj tie estas malgranda hotelo, gasliverejo, vendejo kaj unu el tri publikaj altlernejoj en la ŝtato Yap. Mogmog estas la sidejo de la ĉefo de la atolo Ulithi kvankam ĉiu insulo havas sian propran ĉefon. Aliaj gravaj insuloj estas Losiap (en ulithia: L'oosiyep), Sorlen (Sohl'oay), kaj Potangeras (Potoangroas).

Dum la Dua Mondmilito la atolo estis loko de bataloj inter usonanoj kaj okupaciintaj japanoj. En la 23-a de septembro 1944 usonanoj konkeris la atolon, kiu poste iĝos grava marbazo.

Notoj
-----

1. ↑  "Ulithi". Yapese Dictionary: English Finderlist. 27a de julio 2012. Alirita la 4an de februaro 2019.

* Kategorio Ulithi en la Vikimedia Komunejo (Multrimedaj datumoj)
La **ulno** estas antikva mezurunuo de longo, ĝenerale inter 44 kaj 53 centimetroj. La ulno devenas de la osto ulno, kies longo estas proksimume unu ulno.

Egipta ulno
-----------

La antikvaj egiptoj uzis la unuon **reĝa ulno** (*meh niswt*). Pluraj ulno-mezuriloj estis malkovritaj el antikva Egiptio; iliaj longoj varias inter 523,5 milimetroj kaj 529,2 milimetroj.

Biblia ulno
-----------

La antikvaj hebreoj ankaŭ uzis la ulnon. La longo de la ulno variis ĝis la 2-a jarcento K.E. kiam rabenoj difinis la ulnon kiel 6 manlarĝojn (de averaĝa adolta homo); ĉiu manlarĝo egalas kvar fingrolarĝojn, kaj unu fingrolarĝo estas proksimume 2,25 centimetroj; tiel, unu ulno estas proksimume 54 centimetroj.

La rabeno Abrahamo Ĥaim Naeh (hebree אברהם חיים נאה, 1890–1954) difinis la ulnon kiel 48 centimetrojn.:§20 Abrahamo Jeŝaja Karelic (hebree אברהם ישעיהו קרליץ, 1878 – 1953), kontraŭe, asertis ke la ulno egalas 57,6 centimetroj.

Araba ulno
----------

La araba nomo de la ulno estas arabe ذِرَاع, ḏirāʿ, origine difinita kiel la longo ekde la kubuto ĝis la fino de la mezfingro. Pluraj ulnoj estis uzata en la Mezepoka araba mondo, inter 48,25 centimetroj kaj 145,6 centimetroj.

Referencoj
----------

1. ↑  חיים נאה, אברהם.  (1943) *ספר ספר קונטרס השיעורים* (hebree).
**Ulrich Mosch** (naskiĝinta en 1955 je Stutgarto) estas germana muziksciencisto.

Ekde 1990 Mosch estas scienca kunlaboranto de la Fondaĵo Paul Sacher je Bazelo. Tie li respondecas por pli ol dudek kvar postlasaĵoj kaj kolektoj de muzikaj manskribaĵoj kaj aliaj dokumentoj de komponistoj, interalie por la kolektoj de Igor Stravinskij, Luciano Berio, Hans Werner Henze, Helmut Lachenmann kaj Wolfgang Rihm.

Mosch interalie publikigis la traktaĵojn de Wolfgang Rihm kaj verkis multajn traktaĵojn pri muziko, muzikhistorio kaj muzikestetiko precipe de la 20-a kaj 21-a jarcentoj.

Eksteraj ligiloj
----------------

* Listo de publikaĵoj
* Internationales Musikinstitut Darmstadt – Ulrich Mosch ĉe internationales-musikinstitut.de
* Fondaĵo Paul Sacher[*rompita ligilo*]
* Universitato de Salcburgo[*rompita ligilo*]
* Graham Phipps, Ulrich Mosch kaj Joseph Klein en 1996


|  |  |
| --- | --- |
| Bibliotekoj | * PeEnEo: 465348
* GND: 128833300
* LCCN: nr95015909
* VIAF: 29644101
* ISNI: 0000 0001 1613 9427
* SUDOC: 034634177
* BNF: 12536968g
* NLA: 35528450
* BIBSYS: 20479
 |
**József Dancsó** [jOĵef danĉO], laŭ la hungarlingve kutima nomordo **Dancsó József** estas hungara bankisto, politikisto urbestro, altlerneja instruisto.

József Dancsó naskiĝis la  17-an de novembro 1969(nun 1969-11-17) en Orosháza.

Biografio
---------

József Dancsó maturiĝis en mezlernejo en sia naskiĝurbo en 1988, poste li akiris ekonomikan diplomon en Ekonomia Universitato de Budapeŝto en 1993. Post 2 jaroj li doktoriĝis, krome li aliĝis al Fidesz. Jam post la diplomo li laboris en pluraj bankoj, poste inter 1998-2014 li estis parlamenta deputito. Li estis ankaŭ urbestro de Orosháza inter 2010–2014, poste li havis altajn financajn postenojn, sed li instruis ankaŭ en la universitato. Li edziĝis en 1997, lia edzino naskis dufoje.

Fontoj
------

* biografio hungare kun foto legebla pli malsupre
* biografio hungare
* biografio hungare

Referencoj
----------

1. ↑   hungarlingva datenaro de muzeo

|  |  |
| --- | --- |
| Bibliotekoj | * PeEnEo: 846233
 |



* Portalo pri Biografio
Tiu bildo de alta rezolucio de la HUDF montras galaksiojn de diversaj aĝoj, grandoj, formoj kaj koloroj. La plej malgrandaj kaj plej ruĝaj galaksioj, proksimume 100, estas kelkaj de la galaksioj plej foraj kiuj povas esti viditaj per optika teleskopo, kaj jam ekzistis kiam la universo estis nur 800 milion-jar-aĝa.
La **Hubble-a Ultra-Profunda Kampo** (en angla *Hubble Ultra Deep Field* kaj de tie mallongige **HUDF**) estas la plej profunda bildo de la universo farita je videbla lumo, kies lumprojekcio estis elsendita antaŭ pli ol 13 000 milionoj de jaroj, kiam la universo havis nur 800 milionoj de jaroj proksimume. Por realigi ĝin oni akumulis datumojn kiuj estis akiritaj per sinsekvaj observoj faritaj inter la 3a de Septembro 2003 kaj la 16a de Januaro 2004 fare de la Kosmoteleskopo Hubble.

Situa sudokcidente de Oriono en la suda hemisfero de la konstelacio Forno, la bildo estas de ĉirkaŭ pli ol tri arkominutoj de diametro.​ Tio estas nur unu dekono de la diametro de la plenluno vidita el la Tero, pli malgranda ol uni 1 kvadrata milimetro de papero metita je 1 metro de distanco, kaj egalvalora proksimume unu dektri-milionono de la totala "surfaco" de la ĉielo. La bildo estas orientita tiel ke la punktoj de la supra maldekstra angulo indikas al la nordo (-46,4 °) en la ĉiela sfero.

Vidu ankaŭ
----------


|  |  |
| --- | --- |
| Portala ikono | Portalo pri Astronomio |

* Hubble-a profunda kampo
* Kosmoteleskopo Hubble
* Hubble, filmo

Notoj
-----

1. ↑  The Science Instruments

* Ultra-Profunda Kampo de Hublo en la Vikimedia Komunejo (Multrimedaj datumoj)
* Kategorio Ultra-Profunda Kampo de Hublo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 744523
 |
*Tiu ĉi artikolo priskribas ultrasonon en fizika senco. Por la ĉiutaga parolo ultrasona ekzameno signifas ofte ekzamenojn de gravedeco legu sonografio.*

---

Difino
------

**Ultrasono** signifas sonon super la homa aŭdkapablo, kun frekvencoj inter 20 kHz kaj 1000 MHz. Tonoj kun pli alta frekvenco nomiĝas kiel hipersono. Por la homo aŭdeblaj, percepteblaj sonoj estas la infrasonoj. La ultrasonaj ondoj estas elastaj, harmonikaj, tridimensiaj, daŭraj longitudaj ondoj. Ili povas disvastiĝi en gasoj, likvaĵoj kaj solidaĵoj. 

Ultrasono estas por homoj ne aŭdebla, ĉar la homa orelo ne perceptas la frekvencojn super 20 kHz. Nur kelkaj bestoj kiel hundoj, delfenoj kaj kelkaj insektospecioj kapablas aŭdi la ultrasonon. La plej bonan aŭdorganon posedas vespertoj, kiuj la ultrasonon ne nur aŭdas, sed ankaŭ produktas ĝin kaj per la eĥo povas sin orientiĝi.

Produkto
--------

Por la produktado de ultrasono konvenas oscila kvarco, kiu ekscitas per returno de la piezo-efekto al oscilado. Oni almetas je kvarco alternan tension kun la dezirita oscila frekvenco.

Apliko
------

Ultrasono trovas aplikon en tekniko kaj medicino:

* eĥosondilo, sonaro: profundo-mezurado kaj margrunda esploro el akvaj veturiloj
* Ultrasona veldo
* Ultrasona mikroskopo
* Informo-transigo en la 1970-aj jaroj
	+ Komunikado kun submarŝipo kaj subakvaj aparatoj
* Kontrolado de labormaterialo per ultrasona kontrolilo. Esploro pri enfermaĵoj, krevetoj, fendetoj ks.
* Sonografio por esploro de homo kaj besto
	+ M-maniero ("motion mode"), ekz. por prezento de feta kor-ritmaj perturboj
	+ B-maniero ("brightness mode") por ricevi dudimensian kverbildojn
	+ Doplero: mezurado de sangoflua rapido per efiko de Doppler.
	+ Kolordoplero: kolore kodita surfaca prezento de sangoflua rapido en la angioj,
* Industria purigo per Ultrasona purigilo
* Ultrasona tranĉo (de biologia histo)
* Ultrasona motoroj en aŭtofokusa objektivo
* Polvigo, nebuligo, emulsiigado kaj miksado de likvaĵoj (ekz. ĉe aerhumidigilo, nebuligilo)
* Aparato por fortimigo de musteloj kaj aliaj bestoj, kiuj timas la ultrasonon.
* hundofajfilo
* Apliko ĉe vesperto- kaj delfenesploro

La homoj pensas ofte, la dispecigo de la renoŝtonoj estas dankebla al la ultarsono, sed fakte tio okazas per akustika puŝondoj, kiujn oni nomas malĝuste ultrasonaj puŝondoj.
Kantisto de Ultravox nome Midge Ure en koncerto, aprile 1984.
**Ultravox** (dekomence stiligita kiel **Ultravox!**) estis brita bando de novonda muziko, formita en Londono en 1973 kiel **Tiger Lily**. Inter 1980–86, ili havis sep albumojn inter la dek pintaj kaj deksep inter la kvardek pintaj en Britio, el kiuj la plej sukcesa estis tiu de 1981 nome "Vienna". 

El 1974 ĝis 1979, la kantisto John Foxx estis frontulo kaj ĉefa motoro de Ultravox. Foxx lasis la bandon en marto 1979 por entrepreni soloan karieron kaj, post lia foriro, Midge Ure iĝis ĉefkantisto, gitaristo kaj frontulo en oktobro 1979 post li kaj klavaristo Billy Currie laboris en studioprojekto nome *Visage*. Ure revivigis la bandon kaj portis ĝin al komerca pintosukceso kiu daŭris ĝis 1988, kiam la grupo disbandiĝis.

Nova membraro, estrita de Currie, estis formita en 1992, sed atingis nur limigitan sukceson, per du albumoj kiuj malsukcesis pintiĝi kaj nur unu unuopaĵo kiu iĝis 90a en la britaj pintoj de unuopaĵoj.

La plej bone konata membraro de la bando nome tiu de Currie, Ure, basisto Chris Cross kaj drumisto Warren Cann re-formiĝis en 2008 kaj koncertis en serio de reunuigaj spektakloj en 2009 kaj 2010 antaŭ publikigi novan studialbumon, *Brill!ant*, en majo 2012 kiu atingis la 21an rangon en la britaj pintoj de albumoj. Novembre de 2013, Ultravox ludis kiel specialaj gastoj en kvardata brita turneo kun Simple Minds. Tiuj spektakloj estis la lastaj de Ultravox, ĉar en 2017 kaj Currie kaj Ure indikis, ke Ultravox jam finis.

Diskaro
-------

### Studialbumoj

* Ultravox! (1977)
* Ha!-Ha!-Ha! (1977)
* Systems of Romance (1978)
* Vienna (1980)
* Rage in Eden (1981)
* Quartet (1982)
* Lament (1984)
* U-Vox (1986)
* Revelation (1993)
* Ingenuity (1994)
* Brill!ant (2012)

Eksteraj ligiloj
----------------

* Ultravox en la Vikimedia Komunejo (Multrimedaj datumoj)
* Kategorio Ultravox en la Vikimedia Komunejo (Multrimedaj datumoj)

* Oficiala retejo
* "The Story. "Warren Cann intervjuata de Jonas Wårstad. Detala historio de la bando. (teksto)


|  |  |
| --- | --- |
| Bibliotekoj | * PeEnEo: 665879
* GND: 5550323-8
* LCCN: n92120905
* VIAF: 130257853
* ISNI: 0000 0001 1945 3307
* LIBRIS: 362496
* SUDOC: 087888661
* BNF: 13907225q
* MBA: 7e786a4c-c743-4713-9340-a6f12d8515d4
* NLA: 35366129
* BIBSYS: 9057451
* NKC: mzk2004218188
* BNE: XX140701
 |
**Universitato Yonsei** (koree 연세대학교 (延世大學校)) estas privata esploruniversitato, situanta en la urboj Seulo, Wonju, kaj Songdo, en Sud-Koreio. Fondita en 1885, ĝi estas unu el la plej malnovaj universitatoj en tiu lando. Ĝi estas parto de la "SKY" universitatoj, historia akronimo uzata en Sud-Koreio por rilati al la Nacia Universitato de Seulo, Korea Universitato kaj Yonsei, kiuj estas la tri plej prestiĝaj en tiu lando.

En 2013 la universitato havis 38,725 studentojn: 26,731 studento kaj 11,994 diplomiĝinto .

Ĝi estis formale establita en 1957, tra la unio de kolegio *Yonhi* (연희전문학교; 延禧專門學校) kaj *Severance Union Medical College* (세브란스 의과란스 의과란스 의과란스 의과문학교匀지專門學校; ). La nomo de la universitato estas derivita de la unuaj silaboj de ĝiaj du gepatraj institucioj; "Yon" (연;延), de *Yonhi College*, kaj "Sei" (세;世) de *Severance Union Medical College*.

La universitato ofertas kursojn pri ekonomio, komerco kaj medicinaj specialaĵoj. Severance Hospitalo daŭre estas la medicina centro de la universitato .

Rangigoj
--------

En 2019, Universitato Yonsei estis rangita 5-a en la QS World University Rankings de la plej bonaj universitatoj en Sud-Koreio. Ĝi estas 21-a en Azio kaj 85-a tutmonde. En 2016, laŭ la QS World University Rankings, Universitato Yonsei estis entute rangita 105-a, 24-a por Socia Politiko kaj Administrado, 12-a por modernaj lingvoj, kaj 51-100-a por ekonomiko. 

Ĝi estis rangigita 104-a tutmonde kaj dua en Sud-Koreio fare de la Centro por Mondaj Universitato-Rankingoj en 2017, kaj en 2018, la Akademia Rangotabelo de Mondaj Universitatoj vicigis la universitato 20-a en la Azio/Pacifika regiono kaj 3-a en Sud-Koreio. Yonsei estis vicigita 96-a en la mondo laŭ SCI-artikolo publikigita en 2007.

Kampuso
-------

La kampuso de Yonsei en Seulo konsistas el la Sinchon- kampuso kaj la internacia kampuso en Songdo, Inĉon. Komence en 2011, La universitato adoptis Residential College (RC) Programon ĉe la Yonsei International Campus (YIC). La plej multaj el la unuajaraj studentoj de Yonsei devas vivi en dormejo sur la internacia kampuso kaj kompletigi la RC-programojn dum unu jaro. Post tio ili translokiĝas al la Sinchon-kampuso en Seulo por kompletigi sian edukon.

Referencoj
----------

1. ↑   Yonsei at a Glance. Yonsei University. Alirita June 28, 2023.
2. ↑   Severance Hospital, What is Severance? (koree). *PRESSian* (24 July 2009).
3. ↑   YONSEI University, Seoul, Korea | About Yonsei | Campus Information | Yonsei Campuses | Main Campus - Sinchon.

Eksteraj ligiloj
----------------

* Hejmpaĝo
* Yonsei Universitato: Oficiala paĝo pri urba turismo de Seoul


|  |  |
| --- | --- |
| Bibliotekoj | * PeEnEo: 829373
* GND: 81481-7
* LCCN: n81042542
* VIAF: 132225788
* ISNI: 0000 0004 0470 5454
* SUDOC: 076004457
* BNF: 121461721
 |
Urbodomo de Umea, Svediola urbodomo de Umea
Koordinatoj: 63° 50′ N 20° 15′ O﻿ / ﻿63.833 °N, 20.250 °O﻿ / 63.833; 20.250 (mapo)
**Umeå** (finne *Uumaja*), la plej granda urbo en la sveda provinco Västerbotten (Okcidenta Botnio], kun ĉirkaŭ 110 000 loĝantoj. En Umeå estas universitato kun pli ol 20 000 studentoj. Ĝis la fino de 2004, ĝi estis la sola sveda universitato norde de Upsalo; ĝi estas unu el la du svedaj universitatoj, kie oni povas lerni esperanton, la dua estas en Stokholmo. En Umeå ankaŭ estas granda hospitalo kaj aŭtofabriko. En 2014 Umeå kune kun la latvia urbo Rigo estis la du Eŭropaj Kulturaj Ĉefurboj.

Umeå estis dokumente menciita jam en la 14-a jarcento, sed la nuna urbo estis fondita nur en 1622. Je la 25-a de junio 1888 incendio detruis grandan parton de la urbo. Por malhelpi rapidan disvastiĝon de incendioj oni poste plantis multe da betuloj. Umeå nun havas la kromnomon "urbo de betuloj".

studentoj ripozas antaŭ la lernejo pri arkitekturo en la Universitato de Umeå

Partneraj urboj
---------------

Inter la partneraj urboj de Umeå estas

* Kohtla-Järve en Estonio

Vidu ankaŭ
----------

* la tekston pri Universala Medicina Esperanto-Asocio, mallongigata UMEA

* Umeå en la Vikimedia Komunejo (Multrimedaj datumoj)
* Kategorio Umeå en la Vikimedia Komunejo (Multrimedaj datumoj)

Eksteraj ligiloj
----------------

* www.umea.se - La oficiala hejmpaĝo de Umeå (en la sveda lingvo)
* www.umu.se - La oficiala hejmpaĝo de la universitato Umeå (en la sveda lingvo)
Ne konfuzu kun la Katolika Universitato de Ganao (1)

---

La **Universitato de Ganao** (angle *University of Ghana*, akronime UG) estas la plej malnova kaj plej granda institucio de supera edukado en Ganao. La ĉefkampuso situas en Legono, nordorienta antaŭurbo de la ĉefurbo Akrao, en la regiono Storaccra .

La kvar prioritataj esploraj areoj de la universitato estas malaria esplorado, interfaka esplorado pri klimata adaptiĝo, plibonigita nutraĵproduktado kaj evolupolitiko kaj malriĉecmonitorado.

La universitato estas unu el la malmultaj universitatoj en Afriko kiu ofertas edukajn programojn pri atomenergio.

Historio
--------

En 1948, la Asquith Komisiono fondis la Universitatan Kolegion en Akrao. La universitato estis fondita en la formo de branĉo de la Universitato de Londono kiel *la Kolegio de la Ora Marbordo*. La kolegio iĝis sendependa universitato en 1961 .

La origina emfazo estis sur la liberalaj artoj, sociosciencoj, juro, bazscienco, agrikulturo, kaj medicino. Tamen, kiel parto de nacia programo de eduka reformo, la instruplano de la universitato estis vastigita por oferti pli metiajn kaj teknologi-bazitajn kursojn, same kiel postbakalaŭran trejnadon .

Organizo
--------

La universitato estas organizita en kvar altlernejojn: la kolegio de Bazaj kaj Aplikataj Sciencoj, la Kolegio de Eduko, la Kolegio de Sansciencoj kaj la Kolegio de Homaroj. Krome, ekzistas diversaj esplorcentroj. 

Ankaŭ kadre de la universitato estas 22 esplorcentroj, laboratorioj kaj stacioj. 

La universitata biblioteko inkluzivas specialan sekcion por handikapuloj. La bibliotekkolekto enhavas proksimume 100,000 librojn, mikrofilmojn kaj aliajn amaskomunikilarojn (inkluzive de raraj libroj kaj arkivoj). Ĝi ankaŭ ofertas aliron al elektronikaj rimedoj.

Referencoj
----------

1. ↑  Kwabena Dei Ofori-Attah Expansion of Higher Education in Ghana: Moving Beyond Tradition. *Comparative & International Education Newsletter: Number 142*. CIES, Florida International University. Arkivita el la originalo je 4 October 2006. Alirita 9 March 2007.

 Arkivigite je 2006-10-04 per la retarkivo Wayback Machine
2. ↑   Overview | University of Ghana. Alirita 2020-05-28.
3. ↑   August 11, 1948: The University College of the Gold Coast is established by ordinance. Alirita 26 June 2020.
4. ↑   Establishment of The University | University of Ghana. Arkivita el la originalo je 21 September 2017. Alirita 2020-05-24.

 Arkivigite je 2017-09-21 per la retarkivo Wayback Machine

Vidu ankaŭ
----------

* Afrihilio

Eksteraj ligiloj
----------------

* Oficiala retejo


|  |  |
| --- | --- |
| Bibliotekoj | * PeEnEo: 831794
* GND: 1019067-3
* LCCN: n80049641
* VIAF: 133149993
* ISNI: 0000 0004 1937 1485
* SUDOC: 029604761
* BNF: 121195309
* NKC: ko2008417003, ko2008417004 ko2008417002, ko2008417003, ko2008417004
 |
**Undués de Lerda** [unDŬES deLErda] estas municipo de Hispanio, en la plej nordokcidenta pinto de la komarko *Cinco Villas* apartenanta al la norda parto de la Provinco Zaragozo (regiono Aragono).

Geografio
---------

Ĝia municipa teritorio estas en la plej nordokcidenta pinto de la komarko *Cinco Villas*, norde de la teritorio de Sos del Rey Católico, okcidente de Urriés, en angulo inter Navaro (Sangüesa) okcidente kaj la Akvorezervejo de Yesa norde. La plej proksima loĝloko estas Javier, apartenanta al Navaro, sed sen rekta konekto. La municipo apartenas al la jurisdikdicia teritorio de Ejea de los Caballeros. Ĝi estas irigaciita de la Kanalo de Bardenas, konstruita en 1959 ene de la Nacia Hidrologia Plano, kiu kondukas akvon de la rivero Aragón stokitan en la Akvorezervejo de Yesa. La plej alta pinto estas Alto de Santa Cruz (853 m), ĉe la limo kun Navaro. En la municipa teritorio estas la senhomejoj Lerda, Casales de Lerda kaj Serramiana. La du unuaj menciitaj estas geografie en Navaro, en la municipo de Sangüesa. 

La loĝloko Undués de Lerda (633 msm) estas je 134 km de Zaragozo, provinca kaj regiona ĉefurbo, sed pli proksima je nur 60 km de Pamplono. Ĝi estas komunikata per ŝoseo A-1601 kun Sigüés nordoriente, kaj aparte kun Sos del Rey Católico sude kaj Los Pintanos oriente.

Historio
--------

En la municipa teritorio de Undués de Lerda kaj de kelkaj proksimaj lokoj oni trovis ujojn de ceramiko de prahistorio.

La areo estis konkerita de kristanoj ĉirkaŭ la 10-a jarcento.

Multaj loĝlokoj de la areo perdis loĝantaron laŭlonge de la 20-a jarcento pro rura elmigrado, kaj ankaŭ ĉe Undués de Lerda: oni malaltiĝis el 510 loĝantoj en 1910 ĝis nunaj 52 loĝantoj; do, oni perdis naŭ dekonojn de la loĝantaro.

Ekonomio
--------

La loka ekonomio evoluis el la tradiciaj agrikulturo kaj brutobredado al kultura kaj rura turismo ekzemple pro la Romanika Vojo de *Cinco Villas*.

Vidindaĵoj
----------

Inter vizitindaĵoj menciendas jenaj:

* La preĝejo.
* La neĝujo.

Demografio
----------

Demografia evoluo de Undués de Lerda inter 1842 kaj 2022:


Loĝantara evoluo| 1877 | 1887 | 1897 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 617 | 535 | 474 | 485 | 510 | 502 | 453 | 380 | 272 | 213 | 98 | 51 | 47 | 48 | 52 |

Vidu ankaŭ
----------

* Municipoj de la provinco Zaragozo

Referencoj
----------

1. ↑  INE - Instituto Nacional de Estadística de España

Bibliografio
------------

* Ángel Canellas kaj Ángel San Vicente (1996). *Rutas románicas en Aragón*. Encuentro ediciones.
* *Aragón constante histórica*. Publicaciones de la Caja de Ahorros de Zaragoza, Aragón y Rioja. 1979.
* Cristóbal Guitart Aparicio (1994). *Zaragoza*. Ediciones Júcar.
* Ubieto Arteta, Antonio (1981-1989). *Historia de Aragón*. 6 vol. Zaragoza: Anubar.

Eksteraj ligiloj
----------------

* Kategorio Undués de Lerda en la Vikimedia Komunejo (Multrimedaj datumoj)

* Undués de Lerda


|  |  |
| --- | --- |
| Bibliotekoj | * PeEnEo: 809458
* GND: 1030020183
* VIAF: 295605450
 |
Geografio > Eŭropo > Ĉeĥio > Prago > Malnova Urbo > Ungelt < Turismo

**Ungelt** aŭ **Týn** estas loko en la historia centro de Prago (Praha). La loko estas loĝata ekde la 10-a jarcento. Origine ĝi estis princa bieno aŭ foirkorto, kie fremdaj komercistoj aĉetadis kaj vendadis en Praha siajn varojn kaj ĉi tie oni ankaŭ doganigis ilin ĝis la jaro 1774. Ĝis hodiaŭ konserviĝis la ĉefaj trajtoj de la origina aranĝo de enfermita korto kun du larĝaj traveturejoj. La plej notinda monumento estas "domo Granovský" n-ro 640/2 (aliro el strateto Tynská), renesancstila, konstruita ĉirkaŭ 1580. Ĝia norda alo, n-ro B39/1, montras al la korto sian arkadforman loĝion, ornamitan per sgrafitoj.

En la strateto "Týnská" specialan atenton de esperantistoj meritas la domo n-ro 629/3 "Ĉe nigra elefanto", en kies gotika ejo troviĝis la Esperanta biblioteko. Tiu ĉi unika kolekto apartenis al la Esperantista klubo en Praha, kiu kompletigis ĝin ekde sia fondiĝo en 1902. Inter la unuaj administrantoj estis fama ĉeĥa poeto Stanislav Kostka Neumann. Nun la biblioteko troviĝas en la Urba Muzeo de Česká Třebová.


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Ungelt en la Vikimedia Komunejo (Multrimedaj datumoj)
Universitato de Lagoso
La **Universitato de Lagoso**, en angla *University of Lagos*, populare konata kiel UNILAG, estas publika esplora universitato en Lagoso, Niĝerio. Ĝi estas unu el la kvin unuageneraciaj universitatoj en Niĝerio kaj estis fondita en 1962. Ĝi estas rangigita inter la pintaj universitatoj en la mondo en gravaj eduk-publikaĵoj. La Universitato nuntempe havas tri kampusojn en Kontinenta Lagoso. Dum du el la kampusoj estas en Jaba (la ĉefa kampuso en Akoka kaj la ĵus kreita kampuso en la iama Lernejo de Radiografio), ties Lernejo de Medicino estas en Idi-Araba, Surulere. Ties ĉefa kampuso estas amplekse ĉirkaŭita de la Lagosa Laguno kaj havas 802 akreojn de tereno. La Universitato de Lagoso nuntempe akceptas ĉirkaŭ 9 000 subgradajn studentojn jare kaj gastigas ĉirkaŭ 57 000 studentojn.

Estas Fakultatoj de Artoj, de Bazaj Medicinaj Sciencoj, de Administraj Sciencoj, de Klinikaj Sciencoj, de Dentokuracaj Sciencoj, de Edukado, de Inĝenierado, de Mediaj Sciencoj, de Juro, de Sociaj Sciencoj, de Scienco kaj de Farmacio. Krome estas diversaj filiaj kolegioj kaj institutoj.

Referencoj
----------

1. ↑  "About Unilag". University of Lagos. 9a de Julio 2020. Alirita la 20an de Marto 2021.

Eksteraj ligiloj
----------------

* Universitato de Lagoso, oficiala retejo
* Asocio de Studentoj de la Universitato de Lagoso, oficiala retejo


|  |  |
| --- | --- |
| Bibliotekoj | * PeEnEo: 718869
* GND: 1030597-X
* LCCN: n78095669
* VIAF: 140380391
* ISNI: 0000 0004 1803 1817
 |
Blue la Eŭropa Unio, verde aliaj landoj de la Unio por la Mediteraneo
La **Unio por la Mediteraneo**, komence konata kiel **Procezo de Barcelono: Unio por la Mediteraneo**, estas internacia organismo naskiĝinta el la programo de kunlaboro kaj evoluigado de internaciaj rilatoj kiuj arigas 43 landojn kaj pli ol 756 milionojn da civitanoj de ĉiuj membroŝtatoj de la Eŭropa Unio kaj ŝtatoj el Nordafriko kaj Mezoriento kun bordoj ĉe la Mediteraneo, samtempe membroj de la Araba Ligo, inkluzive de Israelo. Ĉi tiu programo estis oficiale adoptita dum la Pariza Pintkunveno por la Mediteraneo okazinta en la franca ĉefurbo la 13-an de julio 2008. La UPM organiziĝas ĉirkaŭ Ĝenerala Sekretariejo kaj 5 subsekretariejoj, kaj en la urbo Barcelono troviĝas la sidejo, en la Reĝa Palaco Pedralbes.

Eksteraj ligiloj
----------------

* Unio por la Mediteraneo en la Vikimedia Komunejo (Multrimedaj datumoj)
* Kategorio Unio por la Mediteraneo en la Vikimedia Komunejo (Multrimedaj datumoj)

* Oficiala retpaĝo Arkivigite je 2011-07-28 per la retarkivo Wayback Machine angle
La insulo **Union** el aero, montrante la internacian flughavenon de la insulo dekomenceHaveno Clifton el aero
Enirejo en insulo Union
La insulo **Union** estas parto de la ŝtato Sankta Vincento kaj la Grenadinoj. Ĝi kuŝas je 90 kilometroj sudokcidente de Barbados kaj estas videbla el la insuloj Carriacou kaj la ĉeftero de Grenado, kiu kuŝas rekte sude.

Clifton kaj Ashton estas la du ĉefaj urboj. La insulo estas hejmo al proksimume 3,000 loĝantoj. La oficiala lingvo estas angla, sed parolatas ankaŭ francan kaj germanan fare de kelkaj komercistoj en Clifton.

La insulo havas internacian flughavenon kiu havas enlandajn flugojn al Sankta Vincento kaj al kelkaj el la Grenadinoj kaj internaciajn flugojn al Barbados, Carriacou, Grenado kaj Martiniko.

Geografio
---------

Historio
--------

Ekonomio
--------

Faŭno
-----

Turismo
-------

Kulturo
-------

Eksteraj ligiloj
----------------

* Veturgvidilo de insulo Union kun stratomapo de la urbo Arkivigite je 2009-10-30 per la retarkivo Wayback Machine
* Tobago Cays Marine Park, oficiala retejo
* Friends of Union Island - ĝenerala informaro

12° 36′ N 61° 26′ U﻿ / ﻿12.600 °N, 61.433 °U﻿ / 12.600; -61.433 (mapo)
**1. FC Union Berlin** (mallonge **Union Berlin**) estas germana sporta kaj aparte futbala klubo. Ĝi havas sian sidejon en la urbodistrikto Treptow-Köpenick de Berlino, kiu inter la jaroj 1949 kaj 1990 situis en orienta Berlino, la ĉefurbo de GDR. Siajn matĉojn la klubo okazigas en la stadiono *An der Alten Försterei* ("ĉe la malnova forstejo"). 

La subtenantoj de la unua vira futbalteamo en 1989 fondis propran subtenan klubon, kiu celis kontraŭagi rasismon inter la berlinaj futbalemuloj kaj aktive futbaligi kaj sportigi junulojn de la urbo, kaj planis ampleksigi la agadon al pli vasta teritorio de orienta aŭ eble eĉ tuta Germanio. Tiu subtena klubo, kiu ekzistis en la fazo de kaj post la malapero de la socialisma ŝtato GDR, ĝis 1993 iom kaj iom malaktiviĝis kaj fine malaperis. Ĝis tiu jaro ĝi proksime kunlaboris kun Germana Esperanto-Junularo kaj aparte ties berlinaj reprezentantoj, de 1991 ĝis 1993 ankaŭ formale kunlaboris en la tegmenta asocio ANDJ.

Referencoj
----------

1. ↑  ĉapitro pri ANDJ en la libro de *Die Esperanto-Jugend in der DDR* de Torsten Bendias (germane)

Eksteraj ligiloj
----------------

* Oficiala retejo (germane)

* Union Berlin en la Vikimedia Komunejo (Multrimedaj datumoj)
* Kategorio Union Berlin en la Vikimedia Komunejo (Multrimedaj datumoj)
**Union Station** estas stacio de la metroo de Vaŝingtono. Ĝi estis inter la unuaj stacioj, kiuj ekservis la 27-an de marto 1976. Ĝi estas la plej uzata stacio de la reto; en 2006 ĝi havis 11,9 milionojn da pasaĝeroj.

En Union Station trafikas la ruĝa linio. La kajo estas insula (intertraka) kaj havas du en-/elirejojn: unu, centra, iras al strato *Massachusetts Avenue* kaj al la ĉefa parto de la stacidomo; la alia, je la norda fino, al la 1-a strato nord-orienta (*1st Street NE*) kaj al la ĉefa ekira stacidoma halo.

Ŝildfosto kun la malnova stacia nomo
La nomparto *Station* rilatas ne al la metroa stacio, sed al la fervoja stacio *Union Station*, sub kiu ĝi trovigas. Granda parto de la pasaĝeroj tie ŝangas inter metroo kaj fervojo (kompanioj Amtrak, Virginia Railway Express, MARC Train). Origine la metroa stacio nomiĝis *Union Station-Visitor Center* (= Unia Stacio – turisma centro), sed la tiea turisma centro devis esti fermita en 1978 pro nesufiĉa intereso. Do oni forprenis ĝian nomon el la nomo de la stacio; ĝi tamen restas sur kelkaj malnovaj ŝildoj.

La 10-an de marto 2016 la distrikta polico detruis tendaron, kie senhejmuloj dormis apud la stacio. Tiuj, kiuj rezistis, perdis siajn malmultajn havaĵojn, inkluzive siajn tendojn.

Referencoj
----------

1. ↑   Union Station Homeless Community Evicted. Arkivita el la originalo je 2016-09-18. Alirita 2016-08-26.

Eksteraj ligiloj
----------------

* Kategorio Union Station (Metroo de Vaŝingtono) en la Vikimedia Komunejo (Multrimedaj datumoj)

* angle Stacia priskribo de WMATA
Pierre de Coubertin, nome fondinto de la modernaj Olimpiaj Ludoj, ankaŭ helpis fondi la USFSA. Je variaj tempoj li servis kiel prezidanto kaj ĝenerala sekretario de la Unio.
La **Union des sociétés françaises de sports athlétiques** (USFSA) estas iama franca organizo kiu zorgis pri sporto. Dum la 1890-aj kaj komenco de la 1900-aj jaroj ĝi organizis nombrajn sportojn inklude atletikon, bicikladon, gazonhokeon, skermon, kroketon kaj naĝadon. Tamen ĝi estas eble plej bone konata ĉar estis la cefa rega organizo kaj de futbalo kaj de rugbeo en Francio ĝis ĝi estis efektive anstataŭata de la Franca Futbala Federacio kaj de la Franca Rugbea Federacio. La USFSA malakceptis ajnan formon de profesiismo en sporto kaj ege kaj arde defendis la amatoran sporton.

Eksteraj ligiloj
----------------

* Kategorio Union des Sociétés Françaises de Sports Athlétiques en la Vikimedia Komunejo (Multrimedaj datumoj)

* [*rompita ligilo*] - Simbolo de la Union des Sociétés Françaises de Sports Athlétiques
* - Membroj de la Nacia Futbala Teamo de Francio vestante reprodukton de la USFSA oficiala uniformo uzita de Francio antaŭ la kreo de la Francia futbala federacio dum la FIFA Centjariĝo en la Stade de France kun Brazilo en Majo 2004 montrante simbolon.
La **Unitariisma katedralo en Budapeŝto** estas eklezia konstruaĵo en Hungario, en Budapeŝto, en distrikto Belváros-Lipótváros.

Historia foto pri la katedralo

Historio
--------

Enirejo de la katedralo
La orgeno
Pentrita vitra fenestro
Depost la Aŭstra-hungara interkonsento alvenis ankaŭ unitariistaj familioj el Transilvanio. Ili aranĝis mesojn ekde 1869 en ĉambro de kalvinana gimnazio. Unitaria filio estis fondita en 1881. Ili ricevis senpagan konvenan parcelon por konstrui kirkon de la ĉefurbo, sed financaj problemoj aperis. Inter 1888 kaj 1890 loĝdomego estis konstruita, kie krom la eventuala preĝejo kaj ties servaj ĉambroj havis lokon ankaŭ privataj loĝejoj. Tiuj loĝejoj solvis la financan problemon. La origina orgeno neniiĝis dum la 2-a mondmilito, la pli nova ekfunkciis en 1995 (inter 1945-1995 malgranda elektra orgeno funkciis). Komence de la socialismo ŝtatiĝo okazis, sed la preĝejo kun la kontoro, biblioteko, arkivo, kunvena ĉambro kaj 2 pastraj loĝejoj restis ekleziaj posedaĵoj.

Konstruaĵo
----------

La konstruaĵo situas laŭ 3 stratoj (estas 2 stratanguloj). La fasado estas simetria. La enireja parto emfazas la la preĝejan staton kun turo, la ceteraj partoj estas simplaj loĝejoj. La trietaĝa konstruaĵo havas internan korton, kie arboj kreskas. La ŝtuparejo servas por loĝejoj kaj por la preĝejo. Laŭ la teretaĝo vendejoj funkciis-funkcias. En la etaĝoj po 7 loĝejoj troviĝas. La preĝejo mem en la 2-a kaj 3-a kuntiritaj etaĝoj funkcias. En la ŝtuparejo estas kolektaĵo de portretoj pri la lokaj pastroj. En la kunvena halo ekspozicio pri pentraĵoj estas videblaj.

Preĝejo
-------

La preĝejo estas navo, kiu finiĝas en plurlatera parto. Tie altiĝas la ornamriĉa predikejo, antaŭe estas la sakramenta tablo. Sur la muroj estas 5 vitraj pentritaj fenestroj fare de Miksa Róth. Kontraŭe situas la galerio kun la orgeno.

Fontoj
------

* Arkivigite je 2017-10-17 per la retarkivo Wayback Machine
* nur fotoj
* 
* [*rompita ligilo*]

* Martira monumento pri 1956Martira monumento pri 1956
* Memortabulo pri Ferenc DávidMemortabulo pri Ferenc Dávid
La **Universitato de Madraso** (tamile சென்னைப் பல்கலைக்கழகம்) estas hinda ŝtata universitato situanta en Ĉenajo, antaŭe konata kiel Madraso, en la ŝtato de Tamilnado. Establita en 1857, ĝi estas unu el la plej malnovaj universitatoj en Barato .

Ĝi konsistas el ses kampusoj situantaj en Chepauk, Marina, Guindy, Taramani, Maduravoyal kaj Chetpet. Ĝis nun ekzistas 68 akademiaj fakultatoj grupigitaj en 18 lernejojn kovrante diversajn fakojn inkluzive de scienco, sociosciencoj, homscienco, komerco kaj medicino .

La kanceliero de la universitato estas la guberniestro de Tamilnado.

La Universitato de Madras estas la alma mater de kvin prezidantoj de Barato, inkluzive de A. P. J. Abdul Kalam ; du Nobel laŭreatoj fizikistoj, C.V. Raman kaj Subrahmanyan Chandrasekhar; pluraj rimarkindaj matematikistoj inkluzive de Srinivasa Ramanujan; Abel Premio gajninto S. R. Srinivasa Varadhan; kaj Premio Turing gajninto Raj Reddy inter aliaj.

Famaj eks-studentoj
-------------------

* Sarojini Naidu

Referencoj
----------

1. ↑  Indian Universities in the 2014 QS University Rankings: BRICS.
2. ↑  University of Madras.
3. ↑   The President of India (angle). Alirita 28 June 2020.

Eksteraj ligiloj
----------------

* Kategorio Universitato de Madraso en la Vikimedia Komunejo (Multrimedaj datumoj)

* Oficiala retejo


|  |  |
| --- | --- |
| Bibliotekoj | * PeEnEo: 830019
* LCCN: n80085249
* VIAF: 157829054
* ISNI: 0000 0004 0505 215X
* SUDOC: 026431947
 |
La **subŝtato de la Unio** (angle *Unity*; arabe الوحدة) estis unu el la dek subŝtatoj de Suda Sudano. La areo de la subŝtato estis proksimume 35 956 kvadrataj kilometroj, la grandeco de la populacio estis proksimume 585 801 homoj (aktuale en 2008 ) kaj ĝia ĉefurbo estis Bentio. La subŝtato estis unu el tri subŝtatoj en la Greater Upper Nile regiono kaj estis loĝita fare de du ĉefaj etnoj: la Nueroj kaj la Dinkoj.

Ekonomio
--------

La ĉefa ekonomia aktiveco en la subŝtato estas agrikulturo. Homoj vivantaj en la subŝtato estas plejparte nomadaj kaj okupiĝis pri agrikulturo kaj brutbredado. Kultuvado de legomojn kaj fruktojn ne estas ofta en la subŝtato.

La itinero de la ĉefa naftodukto de Sudano.
La unuaj naftokampoj malkovritaj en Sudano estis en la sepdekaj de la 20a jarcento. Internaciaj naftokompanioj, kiuj okupiĝis pri la serĉado de pliaj naftejoj, ankaŭ okupiĝis pri translokigo de la loĝantaro. La plej grandaj naftejoj en la areo estas BLOKO 5A kaj "Unity Field" kiu estas taksita je proksimume 24 milionoj kubaj metroj (proksimume 150 milionoj da bareloj) kaj plejparte apartenas al Suda Sudano. La ĉefa naftodukto de Sudano komenciĝas ĉe la Unity-kampo, pasas tra la ĉefurbo de Sudano, Ĥartumo, kaj finiĝas post 1600 km ĉe Port Sudan, kiu eksportas la petrolon. Kiel rezulto, Unity Field estas unu el la fontoj de la konflikto inter la Nordo kaj la Sudo, kaj la kvanto de la pago de Suda Sudano al Sudano por la transdono de la petrolo, kiu trapasas ĝin por eksporto, ankoraŭ ne estis determinita.


|  |  |
| --- | --- |
| Bibliotekoj | * PeEnEo: 794465
 |
Je predikata logiko, la **universala kvantizanto** estas kvantizanto, kiu signas ke ĉiu ajn valoro de la kvantizita variablo en la diskursa universo plenumas la kvantizitan formulon. La signo de la universala kvantizanto estas ∀.

Difino
------

La sintakso

{\displaystyle \forall x\colon \phi (x)}
signifas ke, por ajna valoro de {\displaystyle x} en la diskursa universo, la formulo {\displaystyle \phi (x)} estas valida. Ekzemple, se {\displaystyle 1} estas en la diskursa universo, do la formulo {\displaystyle \phi (1)} validas; simile {\displaystyle \phi (2)}, {\displaystyle \phi (-1)}, ktp.

Kelkfoje, oni povas limigi la eblajn valorojn de {\displaystyle x} per la jena sintakso:

{\displaystyle \forall x\in S\colon \phi (x)}
La ĉi-supro signifas, ke la formulo {\displaystyle \phi (x)} estas valida, se {\displaystyle x} apartenas al la aro aŭ klaso {\displaystyle S}. Alivorte, ĝi estas ekvivalenta al la ĉi-suba formulo:

{\displaystyle \forall x\colon (x\in S\implies \phi (x))}.

Referencoj
----------

1. ↑  Nova Plena Ilustrita Vortaro de Esperanto: kvant/iz/ant/o "universala kvantizanto"

Eksteraj ligiloj
----------------

* Clemente Laboreo, Daniel.  Enkonduko al natura dedukto (esperante). danielclemente.com (2004-08).
La **Universitato Hankuk pri fremdaj studoj** (koree : 한국외국어대학교, angle : *Hankuk University of Foreign Studies*, ***HUFS***) estas privata esplora universitato bazita en Seulo, Respubliko Koreio. La universitato estis fondita en 1954 por antaŭenigi fremdan lingvan edukadon post la Korea milito. La universitato situas en Seulo kaj Jongin. La nomo de la universitato estas derivita de la traduko de la korea vorto *Hankuk* (koree: 한국; ĉine: 韓國), kio signifas Koreio-n.

Seula kampuso

Historio
--------

La Universitato Hankuk pri fremdaj studoj fondita kiel altnivelo edukejo por studi fremdajn lingvojn en aprilo 1954, fare de Kim Heung-bae kun liaj unuaj studentoj studantaj la anglan, francan, ĉinan, germanan, hispanan kaj rusan lingvojn. Dum la 1960-aj jaroj kaj 1970-aj jaroj, la edukejo vastiĝis siajn programojn kaj iĝis universitato en 1980.

En 1981, ĝi malfermis sian duan kampuson en Jongin, ne fore de Seulo.

En 2012, la usona prezidanto Barack Obama, dum sia vizito al Koreio, parolis ĉe la Universitato Hankuk pri fremdaj studo por la tutmonda progreso al nuklea ne-proliferado

La Tutmonda kampuso
-------------------

Tutmonda kampuso
La universitato konsistas el du kampusoj, la "Seula kampuso" situanta en la orienta regiono de Seulo, kaj la antaŭurba kampuso de Jongin, kiu estas la "Tutmonda kampuso". Ambaŭ enhavas entute 27 351 studentojn (2015).

La Tutmonda kampuso instruas pliajn lingvojn ne provizitajn en Seulo, nome la pola, rumana, ĉeĥa, slovaka, serba, kroata, rusa, bulgara, hungara, centra aziaj lingvoj (kazaĥa kaj uzbeka) ktp.

Esperanto
---------

La seula universitato estis la sidejo de la 102-a Universala Kongreso de Esperanto (UK 2017) de la 22-a ĝis la 29-a de julio 2017 en Seulo en Sud-Koreio, organizata de Korea Esperanto-Asocio. Temis pri la dua Universala Kongreso en Sud-Koreio, post la 79-a UK okazinta en 1994 same en Seulo. Aliĝis ĝis 1173 kongresanoj. La kongresa temo estis "Turismo kaj evoluo: vojoj al daŭripovo".

Vidu ankaŭ
----------

* Listo de universitatoj en Sud-Koreio

Referencoj
----------

Eksteraj ligiloj
----------------

* Kategorio Universitato Hankuk pri fremdaj studoj en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 591177
* GND: 10033237-7
* LCCN: n79117071
* VIAF: 158267100
* ISNI: 0000 0001 2375 5180
* NKC: ko2013749001
 |
Medalo antaŭ la Universitato de Trnava.
La **Universitato en Trnava** (komence *Universitato de Trnava kun sidejo en Trnava*) estas publika altlernejo de universitata tipo. Ĝi estis fondita kiel samnomulo de la historia universitato de Trnava la 25-an de marto 1992 per leĝo de SNR n-ro 191/1992 Z.z. sed ĝi ne estas la jura posteulo de la origina universitato. **La universitato estas premiito de la kvalit-markoj ECTS Label kaj Diploma Supplement.** La universitato de Trnava aliĝis al la principoj de Granda Ĉarto de eŭropaj universitatoj, kiuj defendas plenan sendependecon de universitatoj kontraŭ politika kaj ekonomia povoj, ilian liberecon realigi esploradon kaj instruadon. La universitato de Trnava defendas kristanajn princípojn, volas protekti moralajn kaj spiritajn valorojn, eduki en la principo de ekumenismo, kunlabori kun universitatoj, esploraj kaj sciencaj institutoj en la Slovaka Respubliko kaj en eksterlando.

Ebloj de studado
----------------

La universitato kaj ĝiaj fakultatoj liveras altlernejan edukadon en akredititaj studfakoj kaj studprogramoj realigataj en tri gradoj de altlerneja studado: bakalaŭriĝa, magistriĝa kaj doktoriĝa - zoznam všetkých akreditovaných študijných programov Listo de akredititaj studprogramoj Arkivigite je 2015-09-04 per la retarkivo Wayback Machine. La universitato liveras klerigadon ankaŭ enkadre de Universitato de la tria aĝo Arkivigite je 2015-11-28 per la retarkivo Wayback Machine.

Fakultatoj
----------

* Fakultato pri filozofio de la universitato de Trnava
* Fakultato pri juro de la universitato de Trnava
* Fakultato pri teologio de la universitato de Trnava
* Fakultato pri pedagogio de la universitato de Trnava
* Fakultato pri medicino kaj sociala laboro Arkivigite je 2015-11-09 per la retarkivo Wayback Machine

Rektoroj
--------

* prof. RNDr. Anton Hajduk, DrSc. (15-an de majo 1992 – 21-an de oktobro 1996)
* prof. MUDr. Ladislav Šoltés, DrSc. (31-an de januaro 1997 – 31-an de januaro 2000)
* prof. JUDr. Peter Blaho, CSc. (1-an de februaro 2000 – 31-an de januaro 2007)
* doc. Ing. Martin Mišút, CSc. (1-an de februaro 2007 – 31-an de januaro 2011)
* doc. ThDr. Andrej Filipek, SJ, PhD. (31-an de januaro 2011 – 22-an de aŭgusto 2011) – komisiita plenumi la funkcion de rektoro
* prof. doc. JUDr. Marek Šmid, PhD. (22-an de aŭgusto 2011)

Elektitaj instruistoj
---------------------

* Veronika Novák

* Kategorio Universitato de Trnava en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 539096
* VIAF: 301031543
* ISNI: 0000 0001 1212 1596
* SUDOC: 147722314
* NKC: ko2014819388 kn20031016001, ko2014819388
 |

Eksteraj ligiloj
----------------

* Oficiala retejo de la universitato
Pedagogio

Anna Komorowska - edzino de Pola Prezidento dum la 1-a Kongreso de la Universitatoj de la Tria Aĝo en la kongresejo de la Varsovia Kultur- kaj Sciencpalaco en Varsovio (2012)
La pertoprenantoj de la 1-a Kongreso de la Universitatoj de la Tria Aĝo en la kongresejo de la Varsovia Kultur- kaj Sciencpalaco en Varsovio (2012)
**Universistato de la tria aĝo** estas speciala prelegaro por pensiiĝintaj maljunuloj, kiu helpas al ili utiligi la liberan tempon por sinklerigado kaj por teni siajn spiritajn fortojn en vigla stato. 

La prelegoj kutime koncernas humanismajn, natursciencajn kaj socialajn fakojn.

Ekzemplo de prelegoj:

**Ekonomiaj novaĵoj**: evoluo de altlernejoj – demografia evoluo – komputilo hejme kaj en oficejo – fundamentoj de la nuntempa ekonomio – merkato kaj organizado.

**Nutraĵoj kaj sano**: evoluo de agrikulturo – graveco de nutrado por la sano – ekzamenado de viandokvalito – cerealaj nutraĵoj – evoluo de laktoproduktado – historio kaj nuntempo de fiŝado.

**Fruktokultivado**: kernohavaj fruktoj – pomologio – malmulte konataj legomspecioj – vino kaj sano – nia ĝardeno.

**Arbaroj**: grundo kaj arbaro – rokaĵoj kaj ilia ekologia influo – mastrumado en arbaroj – specoj de arbaroj el vidpunkto ekologia – modifado de arbaroj laŭ la celo de kultivado.

**Komputiloj**: fundamentoj de uzado de komputiloj - komputilo kaj interreto – kreado de reta TTT-ejo – elektronika poŝto – komputilaj grafikaĵoj.

**Politiko**: aktualaj demandoj de internacia politiko kaj diplomatio – sociala politiko – ĉapitroj el artohistorio – mezurado per statistiko.

**Animaloj**: homo kaj besto – signifo de la ĉevalo por la homaro – hundo kaj kato en la homa scio - bredago de birdoj - bredado de reptilioj

**Astronomio**: la universo kaj metodoj de esplorado – galaksioj, steloj, planedoj, kometoj – ekologia krizo.
Nuna Fakultato pri Juro.
La **Universitato de Burgoso** (hispane *Universidad de Burgos* (**UBu**)) estas publika universitato en la urbo Burgoso, Kastilio kaj Leono, Hispanio, kreita en 1994. Estas 931 profesoroj por 8 000 studentoj.

La Universitato estis kreita en 1994, kiel disiĝo de la Universitato de Valadolido sur bazo de la kampuso kiun tiu havis en Burgoso. Ekde tiam, ĝi kreskis en institucioj kaj studfakoj. Dekomence ĝi estis regata de regkomitato, prezidita de la profesoro de Valadolido nome Marcos Sacristán Represa ĝis 1997. Ĝia unua rektoro estis profesoro José María Leal Villalba, el 1997 ĝis 2008. Lia sukcedanto estis la profesoro Alfonso Murillo Villar kiu siavice estis anstataŭita en 2016 de la profesoro Manuel Pérez Mateos. 

Estas du kampusoj, nome San Amaro/Hospital del Rey kaj Rivero Vena. Aliaj instalaĵoj estas la Hospitalo de la Koncepiĝo kaj la komplekso rezideja kaj lerneja pri Miguel Delibes en Sedano. Estas ses fakultatoj, tri altlernejoj, tri institutoj, kaj unu esplorejo.

Inter honordoktoroj menciindas Juan Luis Arsuaga, Félix Rodríguez de la Fuente (*in memoriam*), Umberto Eco, Mario Vargas Llosa, kaj Margarita Salas.


|  |  |
| --- | --- |
| Bibliotekoj | * PeEnEo: 782431
* GND: 5295585-0
* LCCN: n97105379
* VIAF: 123832447
* ISNI: 0000 0000 8569 1592
* SUDOC: 055282784
* BNF: 13598963m
* BNE: XX88595
 |